
PROOEMIUM. 

Quum  jam  in  eo  essem,  ut  legi  facultatis  medicae  gra- 
tiosae, 'quae  postulat,  ut  quicunque  summos  iu  cuncta 
medicina  honores  rite  appetat,  dissertationem  quandam 
conscribat,  satisfaciendum  milii  esset,  haud  parva  pressus 
sum  incertitudine,  quamnam  potissimum  rem  tractandam 
mihi  proponerem,  probe  gnarus  quam  debilibus  viribus  ad 
opus  etsi  minimum  conficiendum  instructus  sim.  Tum 
aracbnitis,  cui  morbo,  perinde  ac  medicinae  incubui,  ma-  ' 
xime  favebam,  in  mentem  mihi  venit. 

Me  nequaquam  fugit  hoc  de  morbo  sat  praestantis- 

\ 

sima  novissimis  temporibus  litteris  commendata  esse,  ita 

i • 

ut  arrogantiam  quandam  praeferre  mihi  viderer,  si  huic 
themati  vacari  conarer,  sed  tamen  tiro  ausus  sum,  quia 
lex  postulat. 


/ 

I 

Hac  igitur  veritatis  confessione  ingenua  praemissa, 
amplius  non  dubito,  L.  B.,  quin  pagellas  liasce  benigne 
accepturus  sis  comisque  earum  judex  esse  velis,  quum 
invitus  et  legi  tantummodo  coactus  fecerim,  quod  disser- 
tatiunculam  hanc  in  publicum  mittam. 


Investigationibus  anntomiac  pbysiologiaeque  rccentioribus 
i notitia  nostra  symptomatum  partium  singularum  cerebri 
ejasque  tunicarum  in  morbis  multo  amplificata  et  accu- 
rate sejuncta  est.  Sic  etiam  Bicbat(l)  primus  fuit,  qui 
demonstravit,  araclinoideam,  cujus  usque  ad  id  tempus  nulla 
ratio  habita  esset,  ad  classem  tunicarum  serosarum  per- 
tinere, et  Parent-Duchatelet  et  Martinet  deinde 
nobis  primam  arcte  definitam  de  arachnitidc  monographiam 
disquisitionibus  gravissimis  illustratam  obtulerunt,  etiamsi 
iiHippocrates  (2)  hujus  morbi  jam  gnarus  fuit. 

Et  hoc  tempore  jam  non  recusandum  est,  quin  in- 
flammatio meningum  ab  illa  substantiae  cerebralis  dis- 

f 

functa  sit,  quamquam  haec  diagnosis  saepius  difficultatem 
l10"  l)arva,u  ,,abot>  praecipue  si  meninges  et  encephalum 


(1)  Horn’s  Archiv,  Jahrgang  1821.  Ubi  Romberg  opus 
C aracbnitide  illorui»  duorum  Gallofraneorum  interpretatus  est. 

(2)  Hippocrates,  e.I.  Kiibn  T.  II.  de  morb.  lib.  II. 

I 

ipsud  eodem  tempore  gradu  autem  diverso,  inflammatione 
affecta  sint,  ct  insuper  morbi  compositi  aut  complicati 
simul  se  ostendant.  Sed  tamen  experientia  confirmavit, 

t 

morbum  hunc  solum  atque  sejunctum  procedere.  Ouum 
autem  omnes  tres  tunicae  encephali  praecipuum  adjumen- 
tum ad  vasa  sanguifera  in  enceplialum  dilargienda  sint, 
dux  optimus  quoque  ad  cognescendam  earum  inflammatio- 
nem contemplatio  functionum  encephali  erit,  cujus  partes 
membranis  inflammatis  adsitae  alienationem  quandam 
functionum  suarum  normalium  semper  perpetientur.  His 
paucis  praemissis  ad  arachuitideui  acutam  describendam 
aggrediar,  totam  inscientiam  meam  illius  chronicae  araeh- 
nitidis  simul  profiteris,  quippe  quum  nunquam  eam  viderim 
et  in  iis  libris,  quos  hanc  ob  rem  perlegi,  perpauca  tan- 
tummodo relata  invenerim. 

Arachnitis  rarissime  universalis  plerumque  partialis 
est,  et  tunc  distinguuntur  primum  illa  laminae  externae 
superficiem  internam  durae  matris  obducentis,  tum  illa  in 
convexitate  hemisphaeriorum,  deinde  illa  in  basi  ence- 
phali, denique  inflammatio  ventriculos  obducentis  mem- 
branae. Prima  species  rarissime  sola  obvenit,  sed  cum 
meningitide  aut  aradmitide  convexitatis  composita,  ct  tunc 
singulis  locis  tantummodo  illam  partem  arachnoideae 
corripit.  Tres  species  sequentes  rursum  unum  latus  ra- 

rissime,  sed,  ut  solet,  duo  occupant;  et  quarta  species 
fere  nunquam  sola,  sed  cum  secunda  aut  tertia  specie 
conjuncta  obveniens,  praecipue  in  infantibus  animadversa 
et  Hydrocepbalus  acutus  nominata,  non  tam  simplex  in- 
flammatio partis  supra  commemoratae  arachnoideae,  sed 
imprimis  encephalitis  esse  mihi  videtur.  Romberg(l) 
autem  dividit  hunc  hydrocephaluin  acutum  in  simplicem 
arachnitidem  et  encephalitidem,  simul  sententiam  proferens, 
has  duas  species  hydrocepbali  acuti  rarissime  combinatio- 

■j'  i 

nem  inire.  Quum  autem  hic  morbus  infantum  a plerisque 
pathologiae  praeceptoribus  species  arachnitidis  aliena  ha- 
beatur, hoc  etiam  mihi  faciendum  est,  qui  discipulus  hac 
in  re  tantummodo  sum. 

Tali  modo,  prima  et  quarta  specie  arachnitidis  exclu- 
sis, incipiam  descriptione  arachnitidis  in  convexitate  he- 
misphaeriorum. 

Triplici  modo  hic  morbus  induci  potest:  primum 
simplici  statu  congestivo,  ubi  dolor  capitis  obtusus  et 
gravativus  adest,  pulsus  autem,  quamquam  uti  in  011  lifous 
morbis  intra  cavitatem  cranii  cephalicus,  nullam  indicat 

irritationem  inflammatoriam,  quae  in  secundo  statu  subiu- 

UL  v 

flanunatorio  jam  observatur,  sed  diuturnitas  morbi  longior 


(1)  CaBpcr’s  med,  Woelienschrift,  Jalirgang  1S34. 


12 


et  absentia  deliriorum,  quamquam  concitatio  et  inquietudo 

nocturna  adest,  metam  perspicuam  inter  secundum  et 

I 

tertium  statum  inflammatorium  sive  arachnitidem  stricte 
sic  dictam  statuit.  Tali  modo  arachnitis  cx  statu  conge- 
stivo aut  subinflammalorio  arachnoideae  exoritur,  saepis- 
sime autem  sine  morbo  praecedenti  arachnoideae  originem 
ducit,  et  tunc  ut  stadium  prodromorum  febrium  incipit 
cum  pandiculatione,  lassitudine  atque  dedolatione  artuum, 

i 

anorexia,  denique  horrore,  quem  mox  sequuntur  calor, 
sitis  et  omnia  signa  praesentiam  morbi  indicantia.  Dolor 
ille  capitis  obtusus  et  gravativus  stadii  prodromorum 
nunc  punctiones  acutas  cranii  regiones  diversas,  exempli 
gratia  illam  frontis,  occipitis,  bregmatis  pervolitantes 
magis  ostendit,  qui  dolor  insuper  adaugetur  motibus,  no- 
minatim  rotatione  capitis.  Delirium  mox  aggreditur  et 
praecipue  vesperi  exacerbatur,  interdum  intermissiones 
facit,  quae  autem  semper  breviores  evadentes,  tandem 
delirium  continens  nobis  offerunt,  et  si  ille  dolor  capitis 
acuti  * ct  [Mingens  permanet,  tamen  aegrotus  delirans  de 
illo  non  queritur.  IIoc  delirium  non  furiosum,  uti  in 

encephalitide,  non  loquax,  uti  in  febri  nervosa  crcthistica, 
non  muscitans,  uti  in  agonia  morborum  acutorum  est, 
sed  medium  tenet  inter  primam  ct  secundam  speciem  de- 
lirii, ct  symptoma  est  pathognomonicum  araclinitidis  in 

convexitate  hemisphaeriorum,  uti  sopor  in  arachnitide 
baseos  sempcr  animadvertitur  (1).  Facies  paululum  tur- 
gida, colore  subrubro,  dolorem  exprimit  superciliis  con- 
tractis; conjunctiva  bulbi  oculi  vasis  capillaribus  rubris 
injecta  est,  et  sic  oculi  sicci  lucentesque  aut  stillantes, 
in  universo  magis  minusve  clausi  apparent.  Sensibilitas 
retinae  adaucta  est,  unde  hallucinationes,  diplopia,  photo- 
phobia  et  pupilla  contracta.  Affectionem  similem  organi 
auditus  nobis  indicat  oxyecoia  et  tinnitus  aurium.  Spasmi 
tonici  magis  partiales  observantur  praecipue  in  musculis 
f bulbi  oculi,  palpebrarum,  faciei,  nuchae  et  extremitatum 
superiorum.  Febris  concomitans  perspicuum  characterem 
| synochae  offert,  itaque  pulsus  frequens,  magnus,  plenus, 
durus  et  fortis;  temperatura  cutis  siccae  praecipue  in  ca- 
ipite  major  reddita  est;  pulsatio  carotidum  et  arteriarum 
temporalium;  lingua  pura,  rubra,  paululum  sicca;  sitis 
magna;  urina  parca,  flammea;  obstructio  alvi  pertinax, 
quamquam  abdomen  non  intumefactum  et  tensum  est,  nec 

(1)  Andral  specielle  Pathologie,  herausgegeben  von  I,a- 

'lour,  iibersetzt  von  Unger.  Berlin  1S37.  T.  111  pag.  77  et 

1 18. 

Parent  Duchatelet  et  Martinet.  1.  c. 

Behrend’s  Vorlesungen  uber  praktische  Arzneiwissen- 
: C aft,  herausgegeben  von  Sundclin.  Berlin  1S2S.  T.  III 

majorem  sensibilitatem,  pressione  externa  adbibita,  nobis- 
ostendit.  Vomitus  ille  spontaneus,  qui  interdum  jam  in 
stadio  prodromorum  observatur,  nunc  rarior  est,  quam  in 
stadio  incipiente  exsudationis,  et  substantiae  per  os 
ejectae  non  parvam  copiam  flavae  vel  viridis  bilis,  aut 
tantummodo  mucuin  habent;  non  autem  materiae  saburra- 
les ejiciuntur,  adhuc  lingua  supra  descripta  et  absentia, 
doloris  in  epigastrio  statum  gastricum  minime  indicant. 

Talia  sunt  signa  stadii  inflammatorii,  sed  saepius  ce-1- 
lerriine,  propter  magnam  proclivitatem  omnium  tuni  carmini 
serosarum  ad  exsudationem,  alia  signa  stadium  exsudatio- 

i 

nis  sequens  indicant:  delirium  taciturnum  muscitansque 
fit,  et  aegrotus,  qui  prius  ad  quaestiones  ei  propositas 
festinanter  respondebat,  nunc  responsura  nullum  dat.  Ille 
inquietus  et  deliriis  interruptus  somnus  stadii  inflamma- 
torii in  coma  somnolentum  et  mox  in  soporem  transit, 
Pulsus  intermittens  et  irregularis,  frequentior,  parvus  et 
mollis  fit.  Pupilla  dilatata,  aut,  si  etiam  normalis  est, 
lux  fere  nullam  viro  habet  ad  ejus  contractionem.  Sic  ce- 
tera organa  sensuum  stimulis  consuetis  non  amplius  lan 
guntur.  Cutis  frigida  est,  rigiditatemque  priorem  singulo- 
rum musculorum  subsultus  tendinum,  carpologia,  spasro 
clonici  subsequuntur  et  tandem  facies  hippocratica  cun 
suis  adpendicibus  scenam  morti  aperit.  - Rarissime  au- 


tem  talis  accurata  separatio  inter  stadium  inflammatorium 

\ 

et  exsudativum  observatur,  sed  symptomata  stadiorum 
duorum  per  longius  tempus  simul  saepius  adsunt;  ubi 
auteui  difficile  non  erit,  ut  symptomata  irritationis,  uti 
quantitas  et  qualitas  major  pulsus,  dolor  capitis,  inquie- 
tudo, oculi  injecti,  ab  illis  exsudationis,  uti  dilatatio  pu- 
pillae, titubatio  et  vertigo,  distinguantur.  Praecipue  autem 
pulsus  stadium  praevalens  indicabit.  Par ent-I)uchatelet 
et  Martinet  obtineut,  morbum  hunc,  qui  praecipue  adultos 
et  multo  frequentius  viros  quam  feminas  corripiat,  decur- 
sum suum  absolvere  inter  septem  usque  ad  duodeviginti 

dies  (1). 

HI. 

\ 

Aracbnitis  in  basi  encephali  symptomata  commutat: 
illa  magna  inquietudo  et  deliria  desinit  in  stadio  inflam- 
mationis, febris  quoque  non  tam  elevata  est,  quum  frequen- 
tia pulsus  fere  normalis  sit  et  exacerbationes  desint.  Ae- 
grotus minus  delirans,  et  si  parva  debilitas  mentis 
et  paululum  diminuta  attentio  adest,  tamen  sui  conscius 
ad  quaestiones  ei  propositas  respondet  tarde  quidem  sed 
apte.  Somnolentia  autem  fere  continens  est  comaque 
celerius  ingreditur.  Dolor  capitis  praecipue  in  basi  cere- 
bri et  supra  orbitam  percipitur. 

U-d — ' - 


(I)  IIorn’s  Arcliiv,  1. 


c. 

Anatomia  pathologica  affectionem  piae  matris  semper 
indicat,  quae  omnino,  si  illam  partem  in  basi  encephali 
excipias,  tam  intime  cum  arachnoidea  cohaeret,  ut  magno 
labore  tantummodo  hae  tunicae  duae  distrahi  possint. 
Unde  mirum  non  est,  quod  phaenomena  aliena  in  tunicis 
ambis  percipiuntur,  quamquam  modo  in  hac  modo  in  illa 
magis  elucentia.  Et  Gendrin(l)  vult:  omnes  tunicas 
serosas  semper  cum  tela  cellulosa  subter  posita  et  illas 
affigente  simul  corripi  tali  modo,  ut  prima  vestigia  inflam- 
mationis in  tela  cellulosa  se  ostendant,  quum  tunica 
quaeque  serosa  nihil  aliud  sit,  quam  conferta  firmiorque 
tela  cellulosa  et  praecipue  macerationi  ob  structuram  cellu- 
larem satis  exponatur.  Vasa  rubra  araclinoideae  inflamma- 
tione vel  acutissima  correptae  nunquam,  ut  Gendrin  et 
Andral(2)  obtinent,  animadvertuntur,  et  illae  maculae 
rubrae  arachnoideae  injectione  vasorum  capillarium  piae 
matris  exoriuntur,  ut  commutatio  arachnoideae  ipsius  ex 
evanescentia  pelluciditatis.  et  laevis  superficiei  constet, 
quarum  loco  spissitudinem  majorem,  superficiem  asperam, 
siccam  et  colorem  languidum,  opacum,  lacteum  induat  et 

(1)  Gendrin,  pathologische  Besclireibung  der  Entziin- 
dungen  und  ihrer  Folgen,  aus  dem  Franzdsischen  iibersetzt  von 
Radius,  Leipzig  182S.  T.  1.  pag.  50. 

(2)  Andral,  1.  c.  T.  II.  pag.  25. 

sic  persimilis  semicoagulatae  depositioni  albuminis  fiat.  Et 
in  cavitate  araclinoideae,  sicuti  in  ventriculis,  semper  ali- 
| 9U1(^  1^U8  ni>nusve  seri  invenitur.  Ouod  ad  commutationem 

I \ 

i piae  matris  attinet,  haec  membrana  saepissime  seroso  et 
snbflavo,  rarius  sanguinolento  aut  albuminoso,  puriformi 
etiamque  purulento  fluido  infiltrata  est,  quo  fit,  ut  singulis 
locis,  et  praecipue  inter  gyros,  ab  arachnoidea  uon  minus 
ac  ab  encephalo  ipso  resoluta  videatur.  Tale  extravasa- 
tum  qualitatis  ejusdem  saepius  quoque  invenitur  in  super- 
ificie  libera  araclinoideae.  Membrana  tenuissima  pellucida- 
|que  ventriculos  obducens,  si  quantitas  magna  fluidi  in  iis 
collecta  est,  crassior  firmiorque  fit.  Pseudomembranae 
saepius  observatae  sunt,  si  illa  duram  matrem  obducens 
pars  arachnoideae  simul  cum  arachnoidea  convexitatis 
hemisphaeriorum  inflammatione  occupatur,  quod  autem 
jpraecipue  in  inflammatione  chronica  et  morbis  organicis 
jcerebri,  ut  C opelamd  (1).  obtinet,  obvenire  soleat. 

Ilae  pseudomembranae,  mox  tenues  et  pellucidae,  mox 
-rassae  et  opacae^, iter  duram  matrem  et  arachnoideam 
'dhaesiones  magis  ‘minusve  arctas  efficiunt. 


oaii 


C.pelMd  EncyklopSdisches  WCrlerbucIi  der  prakti- 
I.  u “ d™  Berlin  1835, 

aetiologia. 

Causae  occasionales  sunt:  fractura  ossium  cranii,  vul-  • 
nera  integumentorum  externorum  capitis  majora,  necrosis  • 
ossium  cranii,  extravasatum  sanguineum  in  encephalo,  in- 
solatio  et  perfrigerium.  Ad  causas  praedisponenles  ad- 
numeranda  sunt:  constitutio  apoplectica,  metastases  arthri- 
ticae et  rheumaticae,  exanthemata  retrograda,  uti  erysipe- 
las et  praecipue  scarlatina  retrograda,  quae  quidem  non 
tam  ob  perturbatam  cutis  sensibilissimae  in  stadio  de- 
squammationis  actionem,  ergo  ob  perfrigerium,  quam  potius,* 
„ti  Abercrombie(i)  obtinet,  ob  febris  gradum  majorem* 
in  hunc  locum  minoris  resistentiae  statum  congestivum 
efficit.  Deinde  haemorrhagiae  et  quaecunque  secretiones 
etiamsi  pathologicae,  uti  mlcera,  subito  suppressae  a«t 
nimis  cito  sanatae,  abusus  spirituosorum  et  narcoticorum, 

4 w, 

et  vita  sedentaria. 

Compositiones  et  complicationes  morbi  frcquentissia.ee 
a Parent-Ducbatelet  et  Martlnet(2)  tales  animad- 


(1)  Abercrombie,  iiber  die  Kraakbellen  des  Gelares  « 
HUeUemnarbs.  aue  dem  Eagliscl.ee  iibcrseUt  '■ 

Boiui  1821.  pag*  S5. 

(2)  IIorn’s  Archiv.  I.  c. 

versae  sunt:  extravasatum  sanguineum  in  superficie  durae 
matris,  inflammatio  ejusdem  tunicae,  tubercula  et  scirrhus 

'V  4 f 

encephali,  encephalomalacia,  gastritis,  enteritis,  pneumoni- 
tis, pleuritis  et  peritonitis,  exanthemata  acuta  et  saepius 

* 

arachnitis  spinalis. 

‘ v.  • *-*■■  ■ 

DIAGNOSIS. 

•* ' • t s. 

Arachnitis  cum  aliis  morbis  encephali  confundi  posset, 

f 

sed  decursus  et  signa  pathognomonica  morbi  ad  diagnosin 
rectam  instituendam  magnum  adjumentum  semper  nobis 
offerent.  Tales  morbi  diagnosin  difficiliorem  reddentes 
sunt:  hydrocephalus  acutus,  inflammatio  durae  matris, 
encephalitis,  delirium  tremens,  apoplexia  sanguinea  et  se- 
rosa, parapoplexia  et  plures  morbi  organici  cerebri. 

Ab  hydrocephalo  acuto  facile  jam  dignoscitur  arach- 
nitis stadio  prodromorum  sive  turgescentiae  illius.  Goelis 
nempo  primus  fuit,  qui  hydrocephalo  acuto  infantum,  in 
quaque  aetate  et  in  utrisque  sexibus  observata,  stadia  illa 
quatuor  dedit  et  symptomata  sequentia,  in  adultis  quoque 
cum  necessaria  tantummodo  immutatione  perspecta,  stadii 
turgescentiae  enarravit:  habitum  animi  immutatum,  infantes 

prius  vivaces,  nunc  magis  quieti  et  proclives  ad  iram 

2* 

fi. 

♦ dimittant  propensionem  ad  lusum;  dolorem  capitis  et  nu- 
chae gravativum  nec  acrem  nec  pertinacem;  jacturam 
appetentiae;  linguam  integumento  albo  obductam;  vomitum 
spontaneum;  titubationem  et  somnum  inquietum;  omnes 
secretiones  tardatae  sint,  itaque  alvus  tarda,  urina  paulu- 
lum turbida,  parca,  cutis  sicca  pallida;  accessiones  febriles 
irregulares  et  parum  diu  permanentes;  pulsum  irregularem, 
mox  frequentem,  mox  non;  summatim  nullus  typus  regu- 
laris et  inconstantia  symptomatum  animadvertantur.  In 
stadio  inflammationis  autem  deest  illa  magna  exacerbatio 
febris  cum  delirio,  cujus  loco  coma  somnolentum,  aut  jam 
sopor,  saepius  exclamatione  doloris  causa  interruptus,  cum 
pupilla  contracta,  calore  capitis,  sed  frigore  extremitatum 
et  omnino  magis  imminuto  quam  adaucto  calore  cutis 
se  ostendunt.  Stadium  autem  paralyseos  cum  macie  uui- 
versali  celeriter  ingredientis,  incipit  convulsionibus  acutis- 
simis universalibus,  et  interdum  jam  primo  insultu,  extra- 
vasato  seroso  nondum  formato,  mortem  adducit. 

Dura  mater,  quae  omnino  ad  inflammationem  idiopa- 
thicam mullo  minus  quam  arachnoidea  inclinat,  sed  prae- 
cipue in  morbis  ossium  adjacentium  simul  chronica  inflam- 
matione afficitur,  tamen  inflammatione  rheumatica  ct  acutis- 
sima quidem  interdum  tcnlatur,  et  tunc  dolor  lacerans 

et  acutissime  constringens,  veluti  si  vinculo  arctissimo 
cranium  cinctum  esset,  febris,  turgor  vitalis  adauctus  faciei 
ct  deliria  simulque  cum  symptomatibus  soporosis  conjuncta 
animadvertuntur;  insuper  tantus  gradus  sensibilitatis  ad- 
auctae adest,  ut  strepitus  quisque  et  motus  vel  minimus 
dolores  aegroti  vehementer  intendant. 

Encephalitis,  cujus  formam  Petrus  Frankius  tam 
praeclare  descripsit,  et  quae  omnino  rarius  nunc  obser- 
vatur, talibus  signis  pathognomonicis  facile  dignosci- 
tur: deliriis  furibundis  audacibusque,  sine  minima  remis- 
sione, quae  in  febri  concomitanti  quoque  non  observatur; 
illa  affectione  specifica  laryngis  cum  voce  rauca;  robore 
taurino  et  peculiari  illo  animo  nocendi;  dolore  capitis  ob- 
tuso et  gravativo  cum  pulsatione  arteriarum  in  universo 
capite  valde  molesta,  denique  decursu  morbi  acutissimo. 

Delirium  tremens  signa  pathognomonica  sequentia 
i babet:  hallucinationes,  insomnium,  inquietudinem  atque 
festinationem  magnam',  deliria  serena,  tremorem  artuum, 

I sudorem  copiosum,  colliquativum,  denique  specilicum  illud 
momentum  causale. 

Quod  ad  morbos  organicos  cerebri  attinet,  uti  ad 
steatomata,  tubercula  ct  encephalomalaciam,  nunquam  in- 
venimus pulsum  frequentem  ct  plenum,  sed  magis  retar- 


datum ; cutis  est  pallida  plerumque  cum  colore  subflavo, 
cachectico  et  temperatura  infra  normam  submissa;  insuper 
steatomata  et  tubercula  cerebri  paroxysmos  acutissimos 
cephalalgiae  provocant,  dum  encephalomalacia  cum  semi- 
fatuitate  et  paresi  vel  paralysi  unius  lateris  conjuncta 
est. 

Stadium  exsudativum  arachnitidis  adhuc  confundi 
posset  cum  tribus  speciebus  apoplexiae  sequentibus. 
Apoplexia  autem  sanguinea  dubitationem  nullam  de  sua 
existentia  admittit,  si  signa  sequentia  adsunt:  constitutio 
apoplectica,  hemiplegia,  glossoplegia,  respiratio  inaequa- 
lis irregularisque,  temperatura  cutis  pallidae  valde  adau- 
cta et  pulsus  magnus,  rarus,  plenus,  tensus  et  irregula- 
ris. Adhuc  insuper  pertinet  subita  origo  morbi.  — 
Parapoplexia,  quae  est  stadium  prodromorum  apoplexiae 
et  quoquo  Apoplexia  intra  vasa  nominatur.  Hac  subita 
et  magna  oppletione  vasorum  cerebri  sine  ruptura  oritur 
respiratio  stertorosa,  inaequalis  et  irregularis,  pulsus 
rarus,  inaequalis  et  irregularis,  et,  quia  propter  paresin 
organorum  respirationi  inservientium  regurgitatio  sanguinis 
e ventriculo  dextro  cordis  ad  venam  cavam  superiorem 
et  venas  jugulares  fit  et  sic  refluxus  sanguinis  a capite 
impeditur,  illa  faciei  oculorumque  intumescentia  et  color 
cx  rubro  subniger  simul  cum  sudore  partiali. 

Apoplexia  serosa  autem,  (piae  praecipue  apud  pota- 
tores magnos,  scarlatiuam  et  quemque  hydropem  univer- 
| salem  adintrare  solet,  incipit  insultibus  epilepticis,  qui 
sensim  seusimque  evanescunt  et  paralysi  locum  conce- 
dunt; pulsus  in  liac  specie  < apoplexiae  autem  non  est 
rarus  et  tardus  sed  magis  frequens,  nunquam  autem  ina- 
gnus,  sed  scmper  valde  parvus. 

PROGNOSIS  MORBI. 

Arachnitis  omnibus  in  speciebus  periculosus  morbus 
est,  itaque  prognosis  non  aliter  ac  dubia  sistenda  est. 
t Transitus  morbi  in  sanitatem  duobus  illis  signis  criticis 
1 optatissimis  omnium  tunicarum  serosarum  inflammatione 
correptarum  observatur:  sudore  universali  vaporoso  cum 
cutis  turgore,  et  urina  scdimentosa.  Sed  diarrhoeae  cri- 
| tici»e  quoque  observatae  sunt,  sicuti  epistaxis,  menses 
et  fluxus  haemorrhoidales  iterum  apparentes  et  baemor- 
| rHagia  per  tubum  intestinalem  (1).  Prognosin  meliorem 
1 cx  metastasi  arthritidis  aut  erysipelatis  orta  admittit, 
si  inflammatio  relictum  locum  iterum  occupat,  dum  arach- 


(1)  Abercrombie  1.  c.  p.  %. 

nilis  ex  exanthematibus  suppressis  orta  prognosin  pejoremi 
plerumque  concedit  propter  conditionem  vitiosam  san- 
guinis. 

De  cura  nihil  mihi  dicendum  esse  videtur,  quum 
eadem  inflammationis  omnium  tunicarum  serosarum  sit. 

Jjigo  Fridericus  Ilugo  Wcnetzki,  confessioni  evan- 
gclicae  adscriptus,  anno  millesimo  octingentesimo  quinto 
decimo,  patre  Ferdinando,  sacrorum  antistite  et  jam 
puero  me  eheu  defuncto,  matre  Minna  e gente  Dorsch, 
Dollstaedtiae,  Borussiae  orientalis  pago,  natus  ct  primis 
litterarum  elementis  domo  paterna  imbutus  sum.  Quatuor 
tum  annos  in  gymnasio  urbano  Regiomonti  degi;  ct  grato 
auimo  virorum  recordor  clarissimorum  Struvc  directoris, 
jam  ad  inferos  transgressi,  et  Ellendt  professoris,  qui 
doctrina  sua  et  humanitate  juvenis  reverentiam  amoremque 


sibi  pararunt.  Anno  nostri  saeculi  trigesimo  quarto,  au- 
ctumuo,  testimonio  maturitatis  instructus,  ub  111.  Gebser, 

i 

t t Prorectore  magnifico,  civibus  Universitatis  litterariae 
Albcrlinae,  et  ab  111.  Sachs,  t.  t.  facultatis  Decano  ma- 
xime spectabili,  Medicinae  studiosis  adseriptus  sum. 

* 

Praelectionum  vero,  quibus  interfui,  hic  fuit  ordo: 
Docuerunt  me  111.  Rosenkranz  logicen,  metaphysiccn 
et  psychologiam;  111.  Moser  pbysicen  cxperimentalem; 
111.  Mieyer  botanioen  et  generalem  et  specialem;  lll.  Dulk 
chemiam  experimentalem  et  pharmaciam;  111.  Rathke 
zoologiam,  splanchnologiam  et  angiologiam  corporis  hu- 
mani; lll.  Burdach  juu.  osleologiam,  myologiam,  neuro- 
logiam  artemque  cadaverum  rite  secandorum;  HI.  Bur- 

dach  sen.  physiologiam,  anatomiam  generalem  et  historiam 
medicam;  111.  Hayn  artem  obstetriciam;  111.  Sachs  pa- 
thologiam  generalem,  nosologiam  et  therapiam  specialem; 
I!l.  Seerig  chirurgiam  specialem,  acinrgiam  et  ophthal- 

\ 

mologiam. 

Praeterea  exercitationibus  clinicis  duce  Seerig  et 
Hayn  adfui. 

Anno  tricesimo  octavo  nostri  saeculi  Berolinum  me 
contuli,  ubi  ab  111.  Mueller,  t.  t.  Rectore  Magnifico,  in 
munerum  civium  Academiae  Fridericae  Guilelmae  et  ab.  111. 
'Schultz,  t.  t.  Decano  maxime  spectabili,  in  Medicinae 
studiosorum  ordinem  receptus  exercitationibus  clinicis  adfui 
;iI»ml  III.  et  Cei.  B a r c z , T r u e s t e d t , \V  a g n e r et  W o 1 f f. 


Ouibus  praeceptoribus  omnibus,  viris  illustrissimis 
doctissimisque,  gratias,  quas  possum,  maximas  habeo. 

Tentaminibus  et  examine  rigoroso  rite  superatis,  spero 
lore,  ut,  dissertatione  thesibusque  defensis,  summi  in  me- 
dicina et  chirurgia  honores  in  me  conferantur.  — 


14. 

5. 


Strepitus  follicularis  non  est  symptoma  palhognomo- 
nicum  endocarditidis. 

Prognosis  trismi  rheumatici  non  melior  quam  illa 
trismi  traumatici. 

Cura  morbi  Brightii  et  hydropis  acuti  eadem. 

Melaena  vasis  brevibus  lienis  non  perficitur. 

Fluxus  coeliacus  et  blennorrhoea  chronica  intestini 
recti  eadem  sunt. 

